Az állandó és a változó

Óravázlat

1. Bevezetésül elmondom, hogy a folyóirat aktuális száma a VÁLTOZÁSOK köré épül. Csoportokat alakítunk. Megbeszéljük, hogy minden feladatnál másnak kell lenni a szóvivőnek. (2’)
2. Mi az, ami eszetekbe jut a változás szóról? (És az állandóról?)
(Szóasszociáció) (3’)
3. Csoportokban beszéljétek meg, hogy mi az az egy dolog, amit megváltoztatnátok magatokon! Lehet külső vagy belső tulajdonság is. (Ezt az online Szitakötő foglalkozáson tanultam.) (5’)
4. Címmeditáció Victor András: Mi nem változik? (5’)
5. Kivetítem a cikket is, az oldal alján Victor Andrásról olvashatunk. Ha a rövid leírást elolvassuk, hogy a szerző mely területen dolgozik, változik-e a véleményünk a cikk lehetséges tartalmát illetően? (3’)
6. Olvassuk el a cikket! Minden csoport más és más részt kap, a kidolgozáshoz pedig kérdéssort.

(10’)

*Kérdéssor:
1.) Hány csillagból áll a Nagygöncöl?*

*2.) Mikor említi egy írás magyar nevén is a Nagygöncölt?*

*3.) Miért látjuk lassúnak a Göncölszekér csillagainak elmozdulását?*

*4.) Miért nem lehet a Nap változatlan csillag?*

*5.) Hányszorosa a Nap tömege a Földhöz viszonyítva?*

*6.) Mi lesz a Napból néhány évmilliárd múlva?*

*7.) Miért volt régen a Föld forgása 18 óra (és nem 24)?*

*8.) Miért kellett bevezetni a szökő-másodpercet?*

*9.) A víz fagyáspontja (0 °C) mindig állandó?*

*10.) Hogyan tisztítják a vizet a laboratóriumokban?*

*11.) Mikor született a méter, mint hosszúságegység? Hogyan határozták meg? Hol őrzik az ős-métert?*

*12.) Korunkban hogyan határozzák meg a métert?*

1. Beszámolnak a csoportok, a többiek figyelmesen hallgatják. (6’)
2. TOTÓ kitöltése, majd ellenőrzése (6’) [Totó | Segédanyag (segedanyag.com)](https://segedanyag.com/2022/03/03/toto-42-24340)

(Kerényi Lilla, Csata Utcai Általános Iskola)

1. Mi az az egy dolog, amit megváltoztatnál a világban? (Mit kívánnál az aranyhaltól? Minden csoport csak egyetlen dolgot kívánhat. Közösen kell eldönteniük.) (5’)